**LEGE nr. 217 din 17 noiembrie 2017**

**pentru modificarea şi completarea <LLNK 12010 263 12 2N1 0 18>Legii nr. 263/2010 privind sistemul unitar de pensii publice**

**EMITENT: PARLAMENTUL ROMÂNIEI**

**PUBLICAT ÎN: MONITORUL OFICIAL nr. 908 din 20 noiembrie 2017**

**Data intrarii in vigoare : 23 noiembrie 2017**

**Parlamentul României adoptă prezenta lege.**

**ART. I**

**<LLNK 12010 263 12 2N1 0 18>Legea nr. 263/2010 privind sistemul unitar de pensii publice, publicată în Monitorul Oficial al României, Partea I, nr. 852 din 20 decembrie 2010, cu modificările şi completările ulterioare, se modifică şi se completează după cum urmează:**

**1. La <LLNK 12010 263 12 2N2 114 40>articolul 114 alineatul (1), literele b), <LLNK 12010 263 12 2N2 114 2>c), <LLNK 12010 263 12 2N2 114 2>e), <LLNK 12010 263 12 2N2 114 2>f) şi <LLNK 12010 263 12 2N2 114 2>h) se modifică şi vor avea următorul cuprins:**

**"b) pensionarul, beneficiar al unei pensii anticipate sau al unei pensii anticipate parţiale, realizează venituri lunare aflânduse în una dintre situaţiile prevăzute la art. 6 alin. (1) pct. I lit. a) şi b) sau pct. II;**

**c) pensionarul de invaliditate sau pensionarul urmaş prevăzut la art. 84 lit. <LLNK 12010 263 12 2N2 114 2>c) ori cel prevăzut la art. 86 alin. (1) nu se prezintă la revizuirea medicală obligatorie sau la convocarea Institutului Naţional de Expertiză Medicală şi Recuperare a Capacităţii de Muncă sau a centrelor regionale de expertiză medicală a capacităţii de muncă;**

**.....................................................**

**e) pensionarul de invaliditate, încadrat în gradul I sau II de invaliditate, precum şi pensionarii urmaşi încadraţi în gradul I sau II de invaliditate realizează venituri lunare aflându-se în una dintre situaţiile prevăzute la art. 6 alin. (1) pct. I lit. a) şi b) sau pct. II;**

**f) pensionarul de invaliditate, încadrat în gradul III de invaliditate, precum şi copilul pensionar de urmaş, încadrat în gradul III de invaliditate, realizează venituri lunare aflându-se în una dintre situaţiile prevăzute la art. 6 alin. (1) pct. I lit. a) şi b) sau pct. II, depăşind jumătate din programul normal de lucru al locului de muncă respectiv;**

**..........................................................**

**h) soţul supravieţuitor, beneficiar al unei pensii de urmaş, prevăzut la art. 86-88, realizează venituri lunare mai mari de 35% din câştigul salarial mediu brut utilizat la fundamentarea bugetului asigurărilor sociale de stat, aflându-se în una dintre situaţiile prevăzute la art. 6 alin. (1) pct. I lit. a) şi b) sau pct. II;"**

**2. La <LLNK 12010 263 12 2N2 114 38>articolul 114 alineatul (1), litera k) se abrogă.**

**3. <LLNK 12010 263 12 2N2 115 13>Articolul 115 se modifică şi va avea următorul cuprins:**

**"ART. 115**

**(1) În sistemul public de pensii, reluarea plăţii pensiei/indemnizaţiei pentru însoţitor se face, la cerere, după cum urmează:**

**a) începând cu luna următoare celei în care a fost înlăturată cauza care, potrivit legii, a dus la suspendarea plăţii pensiei, dacă cererea a fost depusă în termen de 30 de zile de la data la care cauza suspendării a fost înlăturată;**

**b) începând cu luna următoare celei în care a fost depusă cererea, dacă depunerea acesteia s-a făcut după expirarea termenului prevăzut la lit. a);**

**c) de la data începerii anului şcolar, în situaţia în care suspendarea plăţii pensiei s-a făcut în temeiul prevederilor art. 114 alin. (1) lit. g) şi alin. (2);**

**d) de la data suspendării, în cazul pensiei şi/sau a indemnizaţiei pentru însoţitor, suspendate în temeiul prevederilor art. 114 alin. (4).**

**(2) Plata drepturilor prevăzute la alin. (1) se face cu respectarea termenului general de prescripţie şi numai dacă între data suspendării şi data reluării plăţii nu a intervenit, conform legii, o altă cauză de suspendare sau de încetare a plăţii."**

**4. La <LLNK 12010 263 12 2N2 118 48>articolul 118 alineatul (1), partea introductivă se modifică şi va avea următorul cuprins:**

**"ART. 118**

**(1) În sistemul public de pensii pot cumula pensia cu venituri realizate din activităţi dependente, aşa cum sunt reglementate de Codul fiscal, indiferent de nivelul acestora, următoarele categorii de pensionari:"**

**5. La <LLNK 12010 263 12 2N2 118 43>articolul 118 alineatul (1), după litera d) se introduce o nouă literă, litera e), cu următorul cuprins:**

**"e) pensionarii care realizează venituri în calitate de consilieri locali sau judeţeni."**

**6. La <LLNK 12010 263 12 2N2 118 33>articolul 118, după alineatul (1) se introduc două noi alineate, alineatele (1^1) şi (1^2), cu următorul cuprins:**

**"(1^1) În sistemul public de pensii pot cumula pensia cu venituri realizate din activităţi dependente, astfel cum sunt reglementate de Codul fiscal, indiferent de nivelul acestora, cu excepţia celor realizate din situaţiile prevăzute la art. 6 alin. (1) pct. I lit. a) şi b) sau pct. II, următoarele categorii de pensionari:**

**a) pensionarii de invaliditate încadraţi în gradul I sau II de invaliditate, precum şi pensionarii de urmaş încadraţi în gradul I sau II de invaliditate;**

**b) pensionarii de invaliditate încadraţi în gradul III de invaliditate, precum şi copiii, pensionari de urmaş, încadraţi în gradul III de invaliditate;**

**c) pensionarii beneficiari ai unei pensii anticipate sau ai unei pensii anticipate parţiale;**

**d) soţul supravieţuitor, beneficiar al unei pensii de urmaş.**

**(1^2) În sistemul public de pensii, pensionarii pot cumula pensia cu venituri realizate din activităţi independente, astfel cum sunt reglementate de Codul fiscal, indiferent de nivelul acestora."**

**7. La <LLNK 12010 263 12 2N2 118 28>articolul 118, alineatul (2) se modifică şi va avea următorul cuprins:**

**"(2) Soţul supravieţuitor, beneficiar al unei pensii de urmaş, poate cumula pensia cu venituri din activităţi dependente, aflându-se în una dintre situaţiile prevăzute la art. 6 alin. (1) pct. I lit. a) şi b) sau pct. II, dacă acestea nu depăşesc 35% din câştigul salarial mediu brut utilizat la fundamentarea bugetului asigurărilor sociale de stat."**

**ART. II**

**În tot cuprinsul <LLNK 12010 263 12 2N1 0 18>Legii nr. 263/2010 privind sistemul unitar de pensii publice, cu modificările şi completările ulterioare, sintagma „câştigul salarial mediu brut prevăzut la art. 33 alin. (5)“ se înlocuieşte cu sintagma „câştigul salarial mediu brut utilizat la fundamentarea bugetului asigurărilor sociale de stat“.**

**Această lege a fost adoptată de Parlamentul României, cu respectarea prevederilor <LLNK 11991 0221 202 75 7>art. 75 şi ale <LLNK 11991 0221 202 76 55>art. 76 alin. (1) din Constituţia României, republicată.**

**p. PREŞEDINTELE CAMEREI DEPUTAŢILOR,**

**FLORIN IORDACHE**

**PREŞEDINTELE SENATULUI**

**CĂLIN-CONSTANTIN-ANTON POPESCU-TĂRICEANU**

**Bucureşti, 17 noiembrie 2017.**

**Nr. 217.**